CELEX: C2006/165/14
Language: da
Date: 2006-07-15 00:00:00
Title: Sag C-431/04: Domstolens dom (Anden Afdeling) af  4. maj 2006  — Massachusetts Institute of Technology (anmodning om præjudiciel afgørelse fra Bundesgerichtshof — Tyskland) (Patentret — lægemidler — forordning (EØF) nr. 1768/92 — supplerende beskyttelsescertifikat for lægemidler — begrebet  sammensætning af aktive ingredienser )

15.7.2006   
            
            
               DA
            
            
               Den Europæiske Unions Tidende
            
            
               C 165/8
            
         Domstolens dom (Anden Afdeling) af 4. maj 2006 — Massachusetts Institute of Technology (anmodning om præjudiciel afgørelse fra Bundesgerichtshof — Tyskland)
   (Sag C-431/04) (1)
   
   (Patentret - lægemidler - forordning (EØF) nr. 1768/92 - supplerende beskyttelsescertifikat for lægemidler - begrebet »sammensætning af aktive ingredienser«)
   (2006/C 165/14)
   Processprog: tysk
   Den forelæggende ret
   Bundesgerichtshof
   Parter i hovedsagen
   
      Sagsøger: Massachusetts Institute of Technology
   Sagens genstand
   Anmodning om præjudiciel afgørelse — Bundesgerichtshof — fortolkning af artikel 1, litra b), i Rådets forordning (EØF) nr. 1768/92 af 18. juni 1992 om indførelse af et supplerende beskyttelsescertifikat for lægemidler (EFT L 182, s. 1) — udtrykket »sammensætning af aktive ingredienser i et lægemiddel« — lægemiddel sammensat af en aktiv ingrediens og af et hjælpestof, der udgør en dispenseringsform for den aktive ingrediens, som er nødvendig for at undgå en toksisk virkning
   Konklusion
   Artikel 1, litra b), i Rådets forordning nr. 1768/92 af 18. juni 1992 om indførelse af et supplerende beskyttelsescertifikat for lægemidler, som ændret ved akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, skal fortolkes således, at begrebet »sammensætning af aktive ingredienser i et lægemiddel« ikke omfatter en sammensætning, som består af to stoffer, hvoraf kun det ene har egne terapeutiske virkninger for en bestemt indikation, og hvor det andet stof gør det muligt at opnå en lægemiddelform for lægemidlet, der er nødvendig for den effektive terapeutiske virkning af det førstnævnte stof for denne indikation.
   
      (1)  EUT C 300 af 4.12.2004.